31/07/2019 | Administración LocalMunicipal
Noia
Secretaría
Ordenanza municipal do Concello de Noia reguladora das axudas á rexeneración e renovación urbana para a área de rehabilitación integrada delimitada no Plan especial de reforma interior do Casco Histórico de Noia

Anuncio de aprobación definitiva da Ordenanza municipal do Concello de Noia reguladora das axudas á rexeneración e renovación urbana para a área de rehabilitación integrada delimitada no Plan especial de reforma interior do casco histórico de Noia Faise público, de acordo ao establecido nos artigos 70.2. da Lei 7/1985, do 2 de abril, reguladora das bases de réxime local, e 196.1. do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, que a Ordenanza municipal para a regulación das axudas á rexeneración e renovación urbana para o área de rehabilitación integrada delimitada no Plan especial de reforma interior do Casco Histórico de Noia, cuxo texto íntegro se transcribe a continuación, quedou aprobada definitivamente ao non terse presentado ningunha reclamación ou suxestión durante o período de exposición ao público do expediente. Contra este acordo, que pon fin á vía administrativa, poderase interpoñer recurso contencioso-administrativo, no prazo de dous meses, contados desde o día de publicación do presente anuncio no Boletín Oficial da Provincia da Coruña, ante o Tribunal Superior de Xustiza de Galicia, sen prexuízo de que se poida interpoñer calquera outro que se estime pertinente. ORDENANZA REGULADORA DAS AXUDAS Á REXENERACIÓN E RENOVACIÓN URBANA PARA O ÁREA DE REHABILITACIÓN INTEGRADA DELIMITADA NO PLAN ESPECIAL DE REFORMA INTERIOR DO CASCO HISTÓRICO DE NOIA. Exposición de motivos A relevancia histórico-artística da vila de Noia deu lugar ó seu recoñecemento como Conxunto Histórico Artístico o 31 de xaneiro de 1985 e á súa declaración como Área de Rehabilitación por parte da Xunta de Galicia o 23 de maio do 2001. Como consecuencia desta última declaración o Pleno da Corporación, na sesión realizada o 30 de xuño de 1998, aprobou definitivamente o Plan Especial de Reforma Interior do Casco Histórico que foi publicado no Boletín Oficial da Provincia da Coruña número 256, de data 7 de novembro de 1998. Por elo mesmo desde o ano 2002 o Concello de Noia ten asinado coa Xunta de Galicia e o Ministerio competente en materia de vivenda, diferentes convenios de financiamento de obras de rehabilitación de vivendas e edificios situados no ámbito delimitado por aquel Plan especial. A presente ordenanza xorde da necesidade de adecuar ás actuacións de rehabilitación ó Plan de Vivenda actualmente vixente regulado no Real Decreto 106/2018, do 9 de marzo, polo que se regula o Plan Estatal de Vivenda 2018-2021, e na Resolución do 3 de agosto de 2018pola que se regula o procedemento para a participación no Programa de fomento da rexeneración e renovación urbana e rural do Plan estatal de vivenda 2018-2021. Artigo 1.º.–Obxecto. A presente ordenanza ten por obxecto regular as axudas municipais á rexeneración e renovación urbana de vivendas situadas na Área de Rehabilitación Integrada do Concello de Noia delimitado polo Plan Especial de Protección e Reforma Interior do Casco histórico de Noia (PEPRICH) aprobado polo Pleno deste Concello o 30 de xuño de 1998 e publicado no Boletín Oficial da Provincia da Coruña número 256, do 7 de novembro de 1998. Respecto ó número máximo de actuacións a subvencionar e ó importe total das subvencións estarase ó previsto nos respectivos convenios asinados entre o Concello de Noia, a Consellería de Vivenda e Solo da Xunta de Galicia e o Ministerio de Vivenda, e ós Plans de Vivenda vixentes en cada momento. As obras realizaranse dentro do programa de fomento da rexeneración e renovación urbana e rural cuxo obxecto é a financiación da realización conxunta de obras de rehabilitación en edificios e vivendas, incluídas as vivendas unifamiliares, de urbanización ou reurbanización de espazos públicos e, no seu caso, de edificación de edificios ou vivendas en substitución de edificios ou vivendas demolidos, dentro de ámbitos de actuación denominados área de rexeneración e renovación urbana e rural previamente delimitados. Artigo 2.º.–Partida orzamentaria. O pagamento das axudas concedidas ó abeiro desta ordenanza efectuarase con cargo á partida orzamentaria 336 78000 “Transferencias para rehabilitación de edificios e vivendas no ARI”. Artigo 3.º.–Persoas beneficiarias. Poderán ser beneficiarias das axudas quen asuman a responsabilidade da execución integral del Área delimitada pola actuación. Cando a execución da actuación corresponda a varios beneficiarios, a axuda distribuirase en proporción ó custo asumido por cada un. Os beneficiarios destinarán o importe íntegro da axuda ó pago das correspondentes actuacións. Cando se trate de comunidades de propietarios agrupacións de comunidades de propietarios, esta regra resultará igualmente de aplicación con independencia de que, tanto o importa da mesma, como o custo das obras, deba repercutirse nos propietarios de vivendas e no seu caso de locais comerciais ou predios de outros usos compatibles, de conformidade coas regras previstas na lexislación de Propiedade Horizontal. No obstante o disposto no paragrafo anterior, cando algún dos membros da comunidade de propietarios, ou da agrupación de comunidades de propietarios, incorra en unha ou varias das prohibicións establecidas no artigo 13.2 da Lai 38/2003, do 17 de novembro, Xeral de Subvencións, non se atribuirá a dito propietario a parte proporcional que lle correspondería da axuda recibida, que se prorrateará entre os restantes membros da comunidade ou agrupación. Cando os beneficiarios sexan persoas físicas deberán ter a nacionalidade española. No caso dos estranxeiros deberán ter residencia legal en España. Cando sexan persoas xurídicas deberán acreditar ou declarar expresamente na súa solicitude que se atopan debidamente constituídas, segundo a normativa que lles resulte de aplicación. No caso de entidades que carezan de personalidade xurídica propia deberán facerse constar expresamente os compromisos de execución asumidos por cada membro da agrupación, así como o importe da subvención a aplicar por cada un deles. Cando os beneficiarios sexan persoas físicas ou unidades de convivencia constituídas por varias persoas físicas a determinación dos ingresos ou unidade, a efectos da súa valoración para a obtención da axuda, atenderase ó seguinte: – Ós efectos do real decreto 106/2018, do 9 de marzo, considerase unidade de convivencia ó conxunto de persoas que habitan e gozan dunha vivenda de forma habitual e permanente e con vocación de estabilidade, con independencia da relación existente entre todas elas. – Partirase das contías da base impoñible xeral e do aforro, reguladas nos artigos 48 e 49 respectivamente, da Lei 35/2006, do 28 de novembro, do Imposto sobre a renda das Persoas Físicas, correspondente ós datos fiscais mais recentes dispoñibles no momento da solicitude da axuda correspondente. Os beneficiarios das axudas dos programas estarán obrigados a comunicar de inmediato, incluso durante a tramitación da solicitude, ó órgano competente da Comunidade Autónoma que estea realizando dita tramitación o que lle recoñecera a axuda, calquera modificación das condicións que podan motivar ou houberan motivado tal recoñecemento e que puidera determinar a perda sobrevida do dereito á axuda. A non comunicación destas modificacións será causa suficiente para o inicio dun expediente de reintegro das cantidades que puideran haberse cobrado indebidamente. Na solicitude das axudas incluirase a autorización do solicitante ó órgano competente da Comunidade Autónoma para reclamar toda a información necesaria, en particular a de carácter tributario e económico que fora legalmente pertinente para acreditar o cumprimento dos requisitos no marco da colaboración que se estableza coa Axencia Estatal da Administración Tributaria, a Dirección Xeral do Catastro, ás entidades xestoras da Seguridade Social e demais Administracións Públicas competentes. O órgano competente da Comunidade Autónoma recoñecerá as axudas que se regulan nos programas deste real decreto, tendo en conta as preferencias que resulten de aplicación segundo o disposto no mesmo e na normativa específica sobre sectores preferentes que en cada caso poida resultar de aplicación. Consideraranse sectores preferentes aqueles que se definen na lexislación específica, que sen prexuízo dos novos que se poidan regular ou que determine a Comunidade Autónoma, son os seguintes: familia numerosa; unidades familiares monoparentais con cargas familiares; persoas que haxan sufrido execución hipotecaria previa da súa vivenda habitual, ou que haxan dado a vivenda habitual en pago de débeda; unidades de convivencia nas que exista algunha vítima acreditada de violencia de xénero; unidades de convivencia nas que algunha persoa asume a patria potestade, tutela ou acollemento familiar permanente do menor orfo por violencia de xénero; unidades de convivencia afectadas por situacións catastróficas; unidades de convivencia que conten con algún membro con discapacidade; unidades de convivencia en las que todas as persoas integrantes se encontren en situación de desemprego e haxan esgotado as prestacións correspondentes a tal situación; mulleres en situación de necesidade ou en risco de exclusión, en especial cando teñan fillos menores exclusivamente ó seu cargo; e de persoas sen fogar. Tamén terán consideración de sector preferente, a efectos das axudas que se regulan na presente ordenanza, as persoas que haxan sufrido danos incapacitantes como consecuencia da actividade terrorista, o cónxuxe ou persoa que haxa vivido con análoga relación de afectividade, ó menos os dous anos anteriores, das vítimas falecidas en actos terroristas, seus fillos e os fillos dos incapacitados, así como os ameazados. Non poderán obter a condición de beneficiario de estas axudas quen incorra nalgunha das circunstancias previstas no artigo 13 da Lai 38/2003, do 17 de decembro, Xeral de Subvencións, ou quen haxa sido suxeito dunha revogación, por órgano competente dalgunha Comunidade Autónoma de algunha das axudas contempladas neste ou o anterior plan estatal de vivenda por incumprimento ou causa imputable ó solicitante. No obstante o disposto no parágrafo anterior, poderá exceptuarse o cumprimento das circunstancias reguladas na letra e) do apartado 2 do artigo 13 da Lei 38/2003 ós beneficiarios do programa de axudas ás persoas en situación de deshaucio ou lanzamento da súa vivenda habitual. Artigo 4.º.–Obrigas das persoas ou entidades beneficiarias. Ademais das recollidas no artigo 13 da Lei 38/2003, do 17 de decembro, e no artigo 11 da Lei 9/2007, do 13 de xuño, as persoas ou entidades beneficiarias terán as seguintes obrigas: – Realizar a totalidade das actuacións de rehabilitación para as que se concedeu a axuda, de conformidade coa resolución de cualificación provisional. – Destinar a vivenda a domicilio habitual permanente da persoa promotora ou da persoa arrendataria, no suposto de que se destine ao alugamento, por un prazo non inferior a 5 anos, de conformidade co artigo 31.4 da Lei 38/2003, do 17 de novembro, para o caso de recibir axudas autonómicas. Este prazo computarase dende a data da cualificación definitiva, cando se trate de uso propio, sendo necesaria a ocupación da vivenda nun prazo máximo de 3 meses dende a notificación da cualificación definitiva. Este prazo computarase desde a data de sinatura do contrato de alugamento, para os casos en que se destine a esta finalidade. Tendo en conta que o contrato debe estar comprendido entre o día seguinte ao da cualificación definitiva e a data da resolución de concesión ou pagamento da axuda, sendo necesaria o aluguer do inmoble antes de 6 meses dende a notificación da cualificación definitiva. – Comunicar ó Concello de Noia calquera modificación das condicións que motivaron o recoñecemento da subvención que poida determinar a perda sobrevida do dereito á axuda. – Someterse ás actuacións de comprobación e inspección que o Concello de Noia e/ou o IGVS considere pertinentes durante a vixencia da subvención. – Facilitar toda a información que lle sexa requirida pola Intervención Xeral da Comunidade Autónoma de Galicia, polo Tribunal de Contas e polo Consello de Contas de Galicia no exercicio das súas funcións de fiscalización e control do destino das subvencións, ou polo Concello de noia ou polo IGVS. – Conservar os documentos xustificativos da aplicación dos fondos recibidos incluídos os documentos electrónicos mentres poidan ser obxecto das actuacións de comprobación e control. – Subministrar o IGVS, logo de requirimento para o efecto, de conformidade co artigo 4 da Lei 1/2016, do 18 de xaneiro, de transparencia e bo goberno, toda a información necesaria para o cumprimento das obrigas previstas no título I da citada Lei. – As demais que deriven da Resolución do 3 de agosto pola que se regula o procedemento para a participación no Programa de fomento da rexeneración e renovación urbana e rural do Programa Estatal de Vivenda 2018-2021 da Xunta de Galicia e do Real Decreto 106/2018, do 9 de marzo. Artigo 5.º.–Actuacións subvencionables.1. As actuacións subvencionables dentro do programa de rexeneración e renovación urbana son as seguintes: a) A execución de obras ou traballos de mantemento e intervención nas vivendas unifamiliares e nos edificio, incluso no interior das vivendas, instalacións fixas, equipamento propio e elementos comúns, a fin de adecualos ós estándares previstos pola normativa vixente. b) Obras de demolición de edificios, de vivendas e infravivenda e de edificación de edificios de vivendas e vivendas de nova construción. Os novos edificios e vivendas deberán ter unha cualificación enerxética mínima B, e cumprir en todo caso coas esixencias do Código Técnico da Edificación.2. Se considerarán tamén subvencionables as actuación para a mellora enerxética e a sostenibilidade das vivendas unifamiliares illadas ou agrupadas en fila, segundo o establecido no artigo 36 do Real Decreto 106/2018, do 9 de marzo, polo que se regula o Plan Estatal de Vivenda 2018-2021. a) A mellora da envolvente térmica da vivenda para reducir a súa demanda enerxética de calefacción ou refrixeración, mediante actuacións de mellora do seu illamento térmico, a substitución de carpinterías e acristalamento dos ocos, u outras, incluíndo a instalación de dispositivos bioclimáticos e de sombreamento. b) A instalación de sistemas de calefacción, refrixeración, produción de auga quente sanitaria e ventilación para o acondicionamento térmico, ou o incremento da eficiencia enerxética dos existentes, mediante actuacións como: a substitución de equipos de produción de calor o frío, a instalación de sistemas de control, regulación e xestión enerxética; o illamento térmico das instalacións de distribución e transporte ou a substitución dos equipos de movemento dos fluídos caloportadores; a instalación de dispositivos de recuperación de enerxías residuais; a implantación de sistemas de enfriamento gratuíto por aire exterior e de recuperación de calor do aire de renovación e a conexión de vivendas a redes de calor e frío existente, entre outros. c) A instalación de equipos de xeración ou que permitan a utilización de enerxías renovables como a enerxía solar fotovoltaica, biomasa ou xeotermia que reduzan o consumo de enerxía convencional térmica ou eléctrica da vivenda. Incluirán a instalación de calquera tecnoloxía, sistema ou equipo de enerxía renovable, como paneis solares térmicos e solucións integrais de aerotermia para climatización e auga quente sanitaria, a fin de contribuír á produción de auga quente sanitaria demandada pola vivenda, ou a produción de auga quente para as instalacións de climatización. d) As que melloren o cumprimento dos parámetros establecidos no Documento Básico do Código Técnico da Edificación DB-HR, protección contra o ruído. e) As que melloren o cumprimento dos parámetros establecidos no Documento Básico do Código Técnico da Edificación DB-HS de salubridade ou, no seu defecto, as que afecten a elementos cuxo tratamento permita reducir de forma efectiva no interior da edificación o prometio anual de concentración de radón a niveles inferiores a 300 Bq/m 3, o en las que sen alcanzar dicho nivel, se reduza a concentración inicial en al menos un 50%. Nas vivendas, segundo a clasificación climática do Código Técnico da Edificación, o conxunto de actuacións das letras a), b) e c) anteriores deben conseguir unha redución da demanda enerxética anual global, de maneira conxunta ou complementaria, de calefacción e refrixeración da vivenda referida á certificación enerxética, sobre a situación previa a ditas actuación, de ó menos: zonas climáticas D y E un 35%; zona climática C un 25% y zonas climáticas ɑ, A y B un 20% o ben alternativamente una redución del consumo de enerxía primaria no renovable, referida a la certificación enerxética, dun 30% como mínimo.3. Serán actuacións subvencionables as actuacións nos edificios de vivendas de tipoloxía residencial colectiva, incluídas as que se realicen no interior das súas vivendas, que se dirixan á mellora da súa eficiencia enerxética e sostenibilidade, segundo o establecido no artigo 36 do Real Decreto 106/2018, do 9 de marzo, polo que se regula o Plan Estatal de Vivenda 2018-2021. En concreto as seguintes: a) A mellora da envolvente térmica da vivenda para reducir a súa demanda enerxética de calefacción ou refrixeración mediante actuacións en fachada, cuberta, plantas baixas non protexidas ou calquera parámetro de dita envolvente, de mellora do seu illamento térmico, a substitución de carpinterías e acristalamento dos ocos, o peche ou acristalamento das terrazas xa tachadas, ou outras, incluíndo a instalación de dispositivos bioclimáticos e de sombreamento. b) A instalación de novos sistemas de calefacción, refrixeración, produción de auga quente sanitaria e ventilación para o acondicionamento térmico, ou o incremento da eficiencia enerxética dos xa existentes, mediante actuacións como: a substitución de equipos de produción de calor o frío, a instalación de sistemas de control, regulación e xestión enerxética, contadores e repartidores de costes enerxéticos para as instalacións centralizadas de calefacción; o illamento térmico das redes de distribución e transporte ou a substitución dos equipos de movemento de fluídos caloportadores; a instalación de dispositivos de recuperación de enerxías residuais; a implantación de sistemas de enfriamento gratuíto por aire exterior e de recuperación de calor do aire de renovación e a conexión de edificios a redes de calor e frío existente, entre outros. c) A instalación de equipos de xeración ou que permitan a utilización de enerxías renovables como a enerxía solar fotovoltaica, biomasa ou xeotermia que reduzan o consumo da enerxía convencional térmica ou eléctrica do edificio. Incluirá a instalación de calquera tecnoloxía, sistema ou equipo de enerxía renovable, como paneis solares térmicos e solucións integrais de aerotermia para climatización e auga quente sanitaria demandada polas vivendas, ou a produción de auga quente para as instalacións de climatización. d) A mellora da eficiencia enerxética das instalacións comúns de ascensores e iluminación, do edificio ou da parcela, mediante actuacións como a substitución de lámpadas e luminarias por outras de maior rendemento enerxético, xeneralizado por exemplo a iluminación LED, instalacións de sistemas de control de acendido e regulación de nivel de iluminación e aproveitamento da luz natural. e) A mellora das instalacións de subministro e instalación de mecanismos que favorezan o aforro de auga, así como a implantación de redes de saneamento separativas no edificio e de outros sistemas que favorezan a re utilización das augas grises e pluviais no propio edificio ou na parcela ou que reduzan o volume de vertido ó sistema público de alcantarillado. f) A mellora ou acondicionamento de instalacións para a adecuada recollida e separación dos residuos domésticos no interior dos domicilios e nos espazos comúns das edificacións. g) As que melloren o cumprimento dos parámetros establecidos no Documento Básico do Código Técnico da Edificación DB-HR, protección contra o ruído. h) O acondicionamento dos espazos privativos da parcela para mellorar a permeabilidade do chan, adaptar a xardinería a especies de baixo consumo hídrico, optimizar os sistemas de rego e outras actuacións bioclimáticas. i) As que melloren os parámetros do Documento Básico do Código Técnico da Edificación DB-HS, de salubridade, ou no seu defecto, as que afecten a elementos cuxo tratamento permita reducir de forma efectiva no interior da edificación o promedio anual de concentración de radón a niveles inferiores a 300 Bq/m 3, o en las que sen alcanzar dicho nivel, se reduza a concentración inicial en cando menos un 50%. j) As que fomenten a mobilidade sostible nos servizos e instalacións comúns dos edificios ou urbanizacións tales como a instalación de puntos de recarga de vehículos eléctricos nos aparcamentos ou adecuación de zonas e instalacións de aparcamentos de bicicletas. k) As instalacións de fachadas ou cubertas vexetais. l) A instalación de sistemas de demótica e/ou sensórica. Nos edificios, segundo a clasificación climática do Código Técnico da Edificación, o conxunto de actuacións das letras a), b), c) e d) anteriores deben conseguir unha redución da demanda enerxética anual global de calefacción e refrixeración do edificio referida á certificación enerxética, sobre a situación previa a ditas actuación, de ó menos: zonas climáticas D y E un 35%; zona climática C un 25% y zonas climáticas ɑ, A y B un 20% o ben alternativamente una redución del consumo de enerxía primaria no renovable, referida a la certificación enerxética, dun 30% como mínimo.4. Se considerarán subvencionables as actuacións de conservación que se acometan para corrixir as deficiencias establecidas no artigo 43 do Real Decreto 106/2018, do 9 de marzo, polo que se regula o Plan Estatal de Vivenda 2018-2021. En concreto as seguintes: a) As relativas ó estado de conservación da cimentación, estrutura e instalacións. b) As relativas ó estado de conservación de cubertas, azoteas, fachadas e medianeiras, incluíndo procesos de desamiantado. c) As relativas á adecuación interior da vivenda unifamiliar, agrupada en fila ou en edificio de tipoloxía residencial colectiva, ás condicións mínimas de funcionalidade, habitabilidade, seguridade e hixiene legalmente esixidas.5. Se considerarán subvencionables as actuacións para mellorar a seguridade de utilización e da accesibilidade segundo o artigo 43 do Real Decreto 106/2018, do 9 de marzo, polo que se regula o Plan Estatal de Vivenda 2018-2021. En concreto: a) A instalación de ascensores, salva escaleiras, ramplas ou outros dispositivos de accesibilidade, incluíndo os adaptados ás necesidades de persoas con discapacidade sensorial ou intelectual, así como a súa adaptación, unha vez instalados, á normativa sectorial correspondente. b) A instalación ou dotación de produtos de apoio tales como grúas ou artefactos análogos que permitan o acceso e uso por parte das persoas con discapacidade a elementos comúns do edificio no su caso, tales como xardíns, zonas deportivas, piscinas e outros similares. c) A instalación de elementos de información ou de aviso tales como sinais luminossas ou sonoras que permitan a orientación no uso de escaleiras, ascensores e do interior das vivendas. d) A instalación de elementos ou dispositivos electrónicos de comunicación entre as vivendas e o exterior, tales como videoporteros ou análogos. e) A instalación demótica e de outros avances tecnolóxicos para favorecer a autonomía persoal de persoas maiores ou con discapacidade. f) Calquera intervención que facilite a accesibilidade universal dos espazos do interior das vivendas unifamiliares, agrupadas en fila ou en edificios de tipoloxía residencial colectiva obxecto deste programa, así como nas vías de evacuación dos mesmos. Se inclúen obras dirixidas á ampliación de espazos de circulación dentro da vivenda que cumpran cas condicións do Código Técnico da Edificación no referido a vivenda accesible, así como para mellorar as condicións de accesibilidade en baños e cociñas. g) Calquera intervención que mellore o cumprimento dos parámetros establecidos no Documento Básico do Código Técnico da Edificación DB-SUA, seguridade de utilización e accesibilidade.6. O custo de todas as actuacións subvencionables anteriores constituirá a inversión da actuación. Incluirase tamén, os honorarios dos profesionais intervenientes, o custo da redacción dos proxectos, direccións técnicas ou facultativas, informes técnicos e certificados necesarios, os gastos derivados da tramitación administrativa, e outros gastos xerais similares, sempre que todos eles estean debidamente xustificados. Non se poderán incluír impostos, taxas ou tributos. Artigo 6.º.–Importe das axudas.1. Subvencións estatais. A contía máxima das axudas contidas no Real Decreto 106/2018, do 9 de marzo, non poderá exceder, de forma individualizada, o 40% do custo subvencionable da actuación, agás para o realoxo das familiar e para o financiamento do custo de xestión e dos equipos e oficinas de planeamento, información e acompañamento social, en que non operará este límite porcentual. Esta porcentaxe máxima poderá ser do 75%, se os ingresos da unidade de convivencia da persoa propietaria ou arrendataria, promotora da actuación e residente na vivenda ou edificio son inferiores a tres veces o IPREM. Esta mesma porcentaxe aplicarase cando se acometan actuacións para a mellora da accesibilidade e se acredite na unidade de convivencia da persoa propietaria ou arrendataria, promotora da actuación e residente na vivenda ou edificio, que existen persoas con discapacidade ou maiores de 65 anos. A contía máxima determinarase atendendo ao custo total da intervención e calcularase multiplicando o número de vivendas polas axudas unitarias establecidas a continuación: a) Ata 12.000 euros por cada vivenda que se rehabilite, sexa unifamiliar ou en edificio de tipoloxía residencial colectiva. No caso de edificios, incrementarase esta contía con 120 euros por cada metro cadrado de superficie construída de local comercial ou outros usos. Ademais, poderá incrementarse en 1.000 euros por vivenda e 10 euros por metro cadrado de superficie construída de uso comercial ou outros usos, nos edificios e vivendas declaradas ben de interese cultural, catalogados ou que conten con protección integral no instrumento de ordenación urbanística correspondente. Para poder computar a contía establecida por cada metro cadrado de uso comercial ou outros usos será necesario que os predios correspondentes participen nos custos de execución da actuación. Estas axudas solicitaranse, xestionaranse e resolveranse para a vivenda ou, se é o caso, conxuntamente para todo o edificio, sen prexuízo da súa posterior repartición e repercusión proporcional e destinaranse integramente ao pagamento das cotas correspondentes ás actuacións subvencionables, unha vez repercutidas proporcionalmente. b) Ata 30.000 euros por cada vivenda construída en substitución doutra previamente demolida ou construída, os casos de infravivenda e chabolismo.2. Subvencións autonómicas. O IGVS, con cargo aos seus orzamentos subvencionará as actuacións nas ARI declaradas coa contía máxima de ata 4.000 euros por vivenda obxecto da actuación de rehabilitación, sen que a subvención poida exceder o 10% do orzamento protexido de rehabilitación da vivenda ou do edificio, e de 1.500 euros por vivenda rehabilitada ou construída en substitución doutra demolida para financiar o custo dos equipamentos e das oficinas de planeamento, de información, de xestión e de acompañamento social. Artigo 7.º.–Custo subvencionable da actuación. O custo subvencionable será o custo total da actuación, incluíndo o custo de execución material, honorarios profesionais e outros perceptivos ou necesarios para acometer a obra, excluídos impostos, taxas e tributos. A superficie útil computable así como a contía de presuposto protexido determinarase en cada momento polo disposto na normativa autonómica e estatal de desenrolo do Plan Vivenda correspondente. Establécense como prezos máximos os das distintas partidas do catálogo de prezos de rehabilitación determinados polo Instituto Galego de Vivenda e Solo e que figura na páxina web do citado organismo. Para as partidas nel non previstas teranse en conta os prezos da base de datos da construción de Galicia publicadas, e para as partidas non definidas determinaranse os rendementos por asimilación a outras partidas. Artigo 8.º.–Compatibilidade con outras axudas. As subvencións deste programa son compatibles con calquera outra axuda pública, sempre e cando a suma do importe de todas elas non supere o custo total da actuación concreta. Non poderán ser beneficiarias deste programa as persoas beneficiarias das axudas do programa de mellora da eficiencia enerxética e sustentabilidade de vivendas, do programa de fomento da conservación, da mellora da seguridade de utilización e da accesibilidade en vivendas, do programa de fomento do parque de vivenda en alugueiro e do programa de fomento de vivendas para persoas maiores e persoas con discapacidade, do Real Decreto 106/2018, do 9 de marzo. Artigo 9.º.–Xestión da axuda. Denegación, revogación e no seu caso reintegro da axuda concedida.1. O beneficiario deberá achegar con carácter previo á percepción da axuda recoñecida: a) A licenza municipal que sexa precisa para executar a correspondente actuación, xa sexa de demolición, urbanización, rehabilitación, reestruturación ou obra nova. b) Certificado de inicio da obra correspondente á licenza descrita no apartado a) anterior 2. Serán causas de denegación da axuda concedida e de reintegro no seu caso, ademais dos supostos recollidos no artigo 33 da Lei 9/2007, de subvencións de Galicia, os seguintes: a) A non presentación da documentación sinalada nesta ordenanza o incumprimento das condicións esixidas pola mesma. b) Iniciar as obras sen a pertinente comunicación no Rexistro Xeral do Concello de Noia. c) A non expedición do certificado de inicio da obra. d) Non executar as obras de conformidade co previsto na resolución de cualificación provisional. e) Executar parcialmente as obras previstas na cualificación provisional. f) Executar obras distintas das previstas na cualificación provisional. g) Non executar as obras de conformidade coa licenza de obras ou non cumprir as condicións recollidas nela. h) Incumprir o prazo de execución previsto na resolución de cualificación provisional. i) Incumprir calquera dos requisitos previstos no Real Decreto 106/2018, do 9 de marzo, ou os requisitos previstos na Resolución do 3 de agosto pola que se regula o procedemento para a participación no Programa de fomento da rexeneración e renovación urbana e rural do Programa Estatal de Vivenda 2018-2021 da Xunta de Galicia ou no correspondente acordo específico, para obter a condición de persoa ou entidade beneficiaria. j) Impedir a inspección técnica das obras por parte dos servizos da Oficina de Rehabilitación ou denegar a documentación e/ou información que estes servizos lle requiran ó respecto ou falsear a mesma. k) O incumprimento das condicións relativas á ocupación das vivendas. l) Non executar as obras dentro do prazo concedido. m) A non presentación das facturas e documentos bancarios de pagamento das actuacións ou que o pago non estea feito pola persoa beneficiaria que figure na cualificación provisional. Ademais, o Concello de Noia, no uso da súa potestade de auto organización e normación, e tendo aprobado e vixente un Plan Especial de Protección e Reforma Interior do Casco Histórico de Noia, engade como causa de denegación de axuda a seguinte: a) A non adaptacións das obras ó PEPRICH. Artigo 10.º.–Prazos e solicitudes. A apertura do prazo para presentación das solicitudes así como a súa duración, que non será inferior a un mes, establecerase por acordo do órgano competente para a concesión/denegación das axudas, o que se fará público mediante anuncio que se publicará no Boletín Oficial da Provincia da Coruña en un xornal dos de maior implantación na Comarca de Noia. Neste mesmo acordo nomearase ó órgano instrutor e a Comisión de Valoración que se encargará de valorar as solicitudes presentadas de acordo ó establecido no artigo 13 da Ordenanza reguladora de subvencións do Concello de Noia. As persoas interesadas deberán presentar a solicitude por escrito no Rexistro Xeral do Concello de Noia, ou por calquera dos medios establecidos no artigo 16 da Lei 39/2015, do 1 de outubro, do procedemento administrativo común das administracións públicas. Esta deberá ir acompañada da seguinte documentación.1.–Impreso de solicitude debidamente cuberto e asinado. Este impreso conterá a autorización asinada do solicitante na que autoriza ó Concello de Noia para comprobar se este se atopa ao corrente nas súas obrigas coa Facenda Estatal e co Concello de Noia, diante do organismo correspondente.2.–Copia do Documento Nacional de Identidade (DNI) do ou da solicitante.2.1. No caso de comunidades de veciños – Copia do Código de Identificación Fiscal (CIF). – Certificación do acordo da comunidade de propietarios do nomeamento do presidente da mesma. – Acordo de aprobación das obras a executar. – Copia do Documento Nacional de Identidade (DNI) do representante que realiza a solicitude.2.2. No caso de persoas xurídicas deberán acreditar ou declarar expresamente na súa solicitude que se atopan debidamente constituídas, segundo a normativa que lle sexa de aplicación.2.3. No caso de entidades que carezan de personalidade xurídica propia, deberá facerse constar expresamente os compromisos de execución asumidos por cada membro da agrupación, así como o importe da subvención a aplicar por cada un deles. No caso de que as obras se realicen en edificios de tipoloxía residencial colectiva, deberá aportarse unha relación de persoas propietarias do edificio, con indicación da súa identidade e a referencia catastral de cada vivenda e local. Nos edificios que, conforme á Lei de Propiedade Horizontal (LPH) a constitución da comunidade de propietarios sexa obrigatoria, esixirase a súa constitución como tal. Naqueles casos en que non sexa obrigatoria a súa constitución non se esixirá tal constitución tendo en conta o previsto no artigo 13.8 da LPH, pero deberá constar nos seus correspondentes estatutos que se regularán polo artigo 398 do Código Civil.3.–Copia da documentación acreditativa da propiedade do edificio ou vivenda.3.1. No caso de aluguer. – Copia do contrato de arrendamento da vivenda. – Autorización orixinal de cada unha das persoas copropietarias da vivenda ó inquilino para a realización das obras.4.–Documentación relativa ás obras a realizar.4.1. No caso de OBRAS MENORES (aquelas obras de escasa entidade que non afectan a fachadas, elementos estruturais nin elementos protexidos) – Memoria valorada das actuación a realizar en cada edificio ou vivenda, especificando a superficie do edificio ou vivenda así como a superficie afectada polas obras, asinada polo ou polos propietarios e, de selo caso, polo arrendatario ou arrendataria. – Certificado orixinal de Solidez e Seguridade do edificio ou vivenda firmado por técnico competente acompañado de Acreditación Responsable de dito técnico. – Reportaxe fotográfico descritivo da edificación onde se atopa a vivenda así como das zonas obxecto das obras. – Calendario estimado das intervencións coa duración máxima das obras a executar. – Orzamento das obras, desagregado para cada vivenda e por partidas. O orzamento deberá redactarse agrupado por apartados segundo o tipo de obras recollido no artigo 4.4.1. No caso de OBRAS MAIORES. – Proxecto técnico que defina as obras a realizar especificando a superficie do edificio ou vivenda así como a superficie afectada polas obras e conterá o calendario estimado das intervencións coa duración máxima das obras a executar. O orzamento deberá redactarse agrupado por apartados segundo o tipo de obras recollido no artigo 4. – No caso de que as obras afecten a mais dunha vivenda establecerase a porcentaxe de participación de cada unha das vivendas no conxunto das obras.5.–Copia da licenza municipal de obras.6.–Copia da declaración conxunta ou das declaración individuais de tódolos membros da unidade familiar do Imposto sobre a Renda das Persoas Físicas (IRPF) correspondente ó exercicio inmediatamente anterior ó momento no que se solicita a axuda, sempre que o prazo esté vencido. – Si o ou a solicitante non ten obriga de realizar a declaración do IRPF, certificación orixinal do Ministerio de Economía e Facenda na que se faga constar o seu carácter de non declarante e unha fotocopias do Libro de Familia. Para xustificar os ingresos acompañará ademais copia do certificado de retencións practicadas pola empresa ou unha certificación da cantidade de pensión emitida polo organismo correspondente, cando se trate de xubilados ou pensionistas. – Certificación de empadroamentos e convivencia de todos os membros que integran a unidade familiar. No caso de que as obras se realicen en edificios de tipoloxía residencial colectiva, deberá aportarse unha copia da declaración conxunta ou das declaracións individuais de todas as persoas propietarias do edificio.7.–Certificacións orixinais acreditativas de estar ó corrente das obrigas tributarias coa Axencia Estatal de Administración Tributaria, coa Consellería de Facenda da Xunta de Galicia, co Concello de Noia así como coa Tesourería Xeral da Seguridade Social. No caso de que as obras se realicen en edificios de tipoloxía residencial colectiva, deberá aportarse as certificacións orixinais mencionadas de cada unha das persoas propietarias do edificio.8.–Autorización orixinal de cada unha das persoas copropietarias ó ou á solicitante para a realización das obras no caso de vivendas en réxime de copropiedade común ou comunidade de bens así como no caso de edificios de vivendas que non teñan constituída a comunidade de veciños por non estar obrigados.9.–Declaración responsable orixinal de que a vivenda se adicará a residencia habitual ou permanente da ou do solicitante ou ben a alugueiro.10.–Declaración orixinal do conxunto de tódalas axudas ou subvencións solicitadas ou concedidas polas distintas administracións públicas ou entes públicos para a mesma finalidade.11.–Declaración responsable, outorgada ante autoridade administrativa ou notario público, orixinal ou copia compulsada, de non atoparse en ningún dos supostos de incompatibilidade ou prohibición para a percepción de subvencións ou axudas públicas.12.–Certificación do Padrón de Habitantes no que se recollan os integrantes que constitúen a unidade familiar. Artigo 11.º.–Procedemento. As solicitudes serán informadas pola Oficina de Rehabilitación que comprobará que estean presentadas dentro do prazo previsto, que reúnan a documentación necesaria e que as vivendas ou edificios para os que se solicita a axuda se atopan dentro da Área de Rehabilitación do Casco Histórico de Noia. Asemade realizarase a estimación das obras pola técnica da Oficina de Rehabilitación que, previa inspección técnica da vivenda ou edificio, elaborará en cada caso os informe técnicos correspondentes ó tipo de obra solicitada, segundo os criterios de lóxica construtiva e adaptándose á normativa técnica existente e ó Plan Especial e propoñerá unha valoración da intervención en función dos criterios recollidos no artigo 11 desta ordenanza. Seguidamente as solicitudes será informadas polo servizo de Intervención municipal ós efectos de determinar o importe da axuda que lle corresponde a cada solicitude. As solicitudes así informadas serán sometidas á avaliación da Comisión de Valoración á que se refire o artigo 9, parágrafo 1, da presente ordenanza e posteriormente ó órgano instrutor que formulará a proposta de resolución provisional. No suposto de que non se cubra a oferta de axudas, o órgano competente municipal poderá habilitar un novo prazo para a presentación de novas solicitudes. Artigo 12.º.–Criterios de selección das actuacións. O Concello de Noia, entre tódalas solicitudes presentadas que reúnan os requisitos para poder acceder a este tipo de axudas, dentro dos límites orzamentarios e do número máximo de actuacións previstos nos Convenios asinados cos órganos competentes en materia de vivenda da Xunta de Galicia e do Estado, realizará unha proposta motivada de selección en función dos seguintes criterios e coa ponderación que se indica: a) Estado de conservación do edificio e urxencia, necesidade ou conveniencia na realización das obras para paliar a súa perda ou deterioro: máximo 30 puntos b) Maior nivel de protección do edificio segundo o PEPRICH: máximo 30 puntos c) Tipo de obras a realizar, priorizando o nivel de catalogación, e as obras que sexan de intervención xeral sobre o edificio fronte ás intervencións parciais: máximo 20 puntos d) Interese arquitectónico da proposta de actuación en tanto recupere os valores ou elementos orixinais do edificio ou derruben ou substitúan os engadidos que desvirtúan ou descontextualizan a composición arquitectónica do mesmo: máximo 10 puntos. e) Niveis de renda dos membros da unidade familiar: máximo 10 puntos. Artigo 13.º.–Contratación das obras. A memoria económica das obras obxecto das axudas constituirá a base do contrato de obra entre as partes, como orzamento máximo subvencionado, previa aceptación do seu contido polo ou pola solicitante, que pactará o orzamento da contrata coa empresa encargada da súa execución. No contrato das obras establecerase o calendario de intervención, fixando o inicio das obras e o período de execución destas que non poderá ser superior ó previsto na licenza de obras nin en todos caso superior a 18 meses, debendo adecuarse ás anualidades previstas nos respectivos acordos subscritos no marco das comisións bilaterais. Previo inicio das obras o ou a solicitante deberá aportar copia dos contratos das obras realizados e, de selo caso, nomeamento da dirección facultativa. Artigo 14.º.–inicio das obras. Na data convida na sinatura do contrato, que non poderá exceder do prazo sinalado na licenza de obras, procederase ó comezo das obras levantándose Acta de Inicio en presencia do ou da solicitante-promotor, do construtor das obras así como dos técnicos directores das mesmas, de selo caso. Os promotores das obras deberán comunicar por escrito, cunha antelación mínima de dez días hábiles, á Oficina de Rehabilitación a data e hora do inicio das obras. É necesario a expedición do certificado de inicio de obra correspondente á licenza municipal que ampara as obras a executar dentro das actuacións subvencionables. Artigo 15.º.–Execución das obras. As obras axustaranse ó convido no proxecto técnico ou documentación que serviu de base para a concesión provisional das axudas e no contrato subscrito entre as partes non admitíndose ningunha modificación sen autorización da dirección facultativa, de selo caso, dos servizos técnicos da Oficina de Rehabilitación, estar previamente autorizadas pola correspondente licenza urbanística a ser autorizadas ademais polo órgano competente da Xunta de Galicia que outorgara a cualificación provisional das intervencións. Para elo o solicitante deberá presentar a documentación técnica necesaria para xustificar e definir as modificacións, sinalada no artigo 10 da presente ordenanza. As modificacións axustarán o orzamento de execución e polo tanto da axuda concedida na medida que sexa posible, tendo en conta as limitacións establecidas nesta ordenanza e o importe total das axudas para cada convocatoria. Os técnicos da Oficina de Rehabilitación poderán, en todo momento, supervisar as obras co obxecto de comprobar o correcto cumprimento das condicións a que estean sometidas e requirir a documentación ou a información que estimen pertinente para aclarar o cumprimento das obras autorizadas ou dos requisitos da edificación ou dos beneficiarios ou beneficiarias. Artigo 16.º.–Finalización das obras. Rematadas as obras dentro do prazo concedido na cualificación provisional outorgada polo órgano competente da Xunta de Galicia, ou na prórroga autorizada, a persoa promotora das actuacións disporá dun mes dende o remate do prazo de execución das obras establecido na cualificación provisional, para comunicar o seu termo. A falta desta comunicación dará lugar á denegación da cualificación definitiva por incumprimento das condicións da cualificación provisional. A persoa promotora das actuacións deberá presentar no Rexistro Xeral do Concello de Noia e demais rexistros habilitados ao efecto segundo o disposto na Lei 39/2015 de Procedemento Administrativo Común, a seguinte documentación: a) Orixinal da certificación de inicio de obra. b) Orixinal da certificación final de obra expedida pola dirección facultativa. c) Orixinal da acta de recepción asinada pola dirección facultativa, o promotor e o construtor. d) Certificación orixinal na que fará constar as datas do inicio e finalización das obras e o seu custo final, así como o cumprimento das condicións a que estean sometidas as actuacións. e) Orixinal da certificación bancaria onde solicita se lle abone a axuda concedida. f) Nova declaración orixinal do conxunto de tódalas axudas ou subvencións solicitadas ou concedidas polas distintas administracións públicas ou entes públicos para a mesma finalidade. g) Copia da factura das obras que permitan a xustificación das actuacións realizadas, así como copia do documento ou documentos bancarios de pagamento conforme as actuacións realizadas están pagadas pola persoa beneficiaria que figura na cualificación provisional. De non existir dirección facultativa, por non ser necesaria, o promotor das actuacións deberá presentar no Rexistro Xeral do Concello de Noia a documentación relacionada nos apartados a), e), f) e g). Seguidamente, os servizos técnicos da Oficina de Rehabilitación expedirán o correspondente informe en relación ás obras executadas que será aprobado, de selo caso, polo órgano municipal competente para resolver as solicitudes das axudas. O citado informe conterá as seguintes comprobacións: I) Que as actuacións foron executadas dentro dos prazos e coas esixencias establecidas na resolución de cualificación provisional. II) Que para a súa execución se contou con todas as autorizacións necesarias. III) Que o pagamento efectivo das facturas e os documentos bancarios de pagamento das anteditas actuacións foron realizadas polas persoas ou polas entidades beneficiarias que figuraban na resolución de cualificación provisional. Posteriormente a certificación do acordo municipal definitivo será remitido ó órgano competente da Xunta ós efectos da resolución definitiva da concesión. Artigo 17.º.–Abono das axudas. Concedida de xeito definitivo a axuda polo órgano competente da Xunta de Galicia, o órgano competente da Comunidade Autónoma de Galicia e do Ministerio de Vivenda ingresará directamente ´´o Concello de Noia o importe das subvencións que a cada un deles lle corresponda e o Concello as abonará ós beneficiarios ou beneficiarias mediante transferencia bancaria. As axudas non serán aboadas en tanto non se acredite no prazo indicado de 3 meses, a efectiva ocupación da vivenda a través do correspondente certificado de empadroamento, ou ben, o documento que formalice a transmisión da vivenda/edificio mais o certificado de empadroamento dos ou das adquirentes. No caso de alugueiro as axudas non serán aboadas en tanto non se acredite no prazo indicado de 6 meses, a efectiva ocupación da vivenda a través do correspondente contrato de alugueiro mais o certificado de empadroamento dos arrendatarios ou arrendatarias. O citado contrato de alugueiro deberá subscribirse por un prazo non inferior ós 5 anos. Artigo 18.º.–Reintegro da subvención. Ademais das previstas no artigo 33 da lei 9/2007, do 13 de xuño, serán causas de reintegro as seguintes: 1. O incumprimento ou falsidade nas condicións requiridas para o outorgamento da subvención, que comportará, así mesmo, o incremento do reintegro da subvención percibida co xuro legal correspondente desde o seu pagamento, mais un 25%, segundo establece o artigo 34 da Lei 9/2007, do 13 de xuño, salvo que a Lei de orzamentos do Estado estableza outro diferente.2. A non comunicación ao órgano instrutor de calquera modificación substancial das condicións que motivaron o recoñecemento da subvención que poida determinar a perda sobrevida do dereito á axuda. DISPOSICIÓN TRANSITORIA ÚNICA As axudas solicitadas con anterioridade á entrada en vigor da presente ordenanza, rexerase pola ordenanza vixente no momento da solicitude. DISPOSICIÓN DERROGATORIA ÚNICA Queda expresamente derrogada a ordenanza reguladora das axudas á rexeneración e renovación urbana para o área de rehabilitación integrada delimitada no Plan Especial de Reforma Interior do casco histórico de Noia, aprobada polo Pleno en sesión de 3 de decembro de 2015e publicada no Boletín Oficial da Provincia da Coruña número 29, do 15 de febreiro de 2016. DISPOSICIÓN FINAL A presente Ordenanza, que consta de 18 artigos, unha disposición transitoria, unha disposición derrogatoria e unha disposición final, entrará en vigor unha vez aprobada definitivamente e publicada no Boletín oficial da Provincia da Coruña e unha vez transcorrido o prazo ó que se refire o artigo 70.2 da Lei 7/1985, do 2 de abril, reguladora das bases de réxime local, permanecendo en vigor ata a súa derrogación ou modificación. En Noia, 26 de xullo de 2019. O alcalde José Santiago Freire Abeijón